ภาคเอกชนเจ้าภาพประเดิมวันแรก งานพระบรมศพ
 บริษัทไทยเบฟเวอร์เรจ จำกัด (มหาชน) และภาคีเครือข่าย ประเดิมเป็นเจ้าภาพชุดแรกในวันแรก คุณหญิงวรรณาเผยตื้นตันที่ได้ร่วมบำเพ็ญพระราชกุศลถวายความจงรักภักดี และหากผู้ใดปฏิบัติตามคำสั่งสอนของในหลวงรัชกาลที่ 9 ได้มากเท่าไหร่ก็ถือเป็นบุญมากเท่านั้น สำนักพระราชวังแจ้งหมาย กำหนดการบำเพ็ญพระราชกุศลสตมวาร 20-21 มกราคมและงดถวายสักการะพระบรมศพและงดการเข้าชมพระบรมมหาราชวังรวม 2 วัน,แม้เวลาจะล่วงเลยมาถึงเกือบ 100 วันของการเสด็จสวรรคต ในหลวงรัชกาลที่ 9 แต่ความรักความอาลัยยังไม่จางหายไปจากหัวใจของคนไทยและนับวันยิ่งทวีความคิดถึงมากยิ่งขึ้น ทำให้ที่ท้องสนามหลวงยังเต็มไปด้วยประชาชนจากทั่วทุกภาคของประเทศ ที่พร้อมใจกันเดินทางมาเข้าถวายสักการะ พระบรมศพ พระบาทสมเด็จพระปรมินทรมหาภูมิพลอดุลยเดช ที่หน้าพระบรมโกศ ณ พระที่นั่งดุสิตมหาปราสาท ภายในพระบรมมหาราชวังกันอย่าง ต่อเนื่อง โดยต่างมารอคิวในเต็นท์พักคอยจนแน่นเต็มทุกเต็นท์ ก่อนเดินไปจุดรอคิวอยู่บริเวณถนนหน้าพระธาตุเพื่อเข้าสู่พระบรมมหาราชวัง ทั้งนี้ มีจิตอาสาทั้งนักเรียน นักศึกษา ประชาชน คอยบริการอาหารและน้ำดื่มอย่างไม่ขาด ด้านการรักษาความปลอดภัย มีเจ้าหน้าที่ตำรวจตรวจตราและคัดกรองบุคคลที่ผ่านเข้าออกตามจุดคัดกรองทั้ง 8 จุดอย่างละเอียด,ในส่วนพระราชพิธีบำเพ็ญพระราชกุศล สวดพระอภิธรรมพระบรมศพ พระบาทสมเด็จพระปรมินทร มหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ดำเนินต่อเนื่องมาเป็นวันที่ 92 เมื่อวันที่ 13 ม.ค. และนับเป็นวันแรกที่สมเด็จ พระเจ้าอยู่หัว ทรงพระกรุณาโปรดเกล้าฯ พระราชทานพระราชานุญาตให้องค์กรภาคเอกชนร่วมเป็นเจ้าภาพบำเพ็ญกุศลพระบรมศพ พระบาทสมเด็จพระปรมินทรมหาภูมิพลอดุลยเดช,โดยเวลา 07.00 น. นายอนุกูล ตังคณานุกูลชัย ผวจ.ฉะเชิงเทรา เป็นประธานบำเพ็ญกุศลสวดพระอภิธรรมพระบรมศพ พระบาทสมเด็จพระปรมินทร มหาภูมิพลอดุลยเดช และถวายภัตตาหารเช้าแด่พระพิธีธรรมที่สวดพระอภิธรรมพระบรมศพ โดยมีผู้ว่าราชการ ข้าราชการ พนักงาน เจ้าหน้าที่สังกัดกระทรวงมหาดไทยประจำจังหวัดฉะเชิงเทรา นครนายก ปราจีนบุรี สมุทรปราการ สระแก้ว จันทบุรี ชลบุรี ระยอง และตราด ร่วมเป็นเจ้าภาพบำเพ็ญกุศลพระบรมศพ,จากนั้นในเวลา 10.30 น. คุณหญิงวรรณาสิริวัฒนภักดี รองประธานกรรมการบริษัท ไทยเบฟเวอเรจ จำกัด (มหาชน) เป็นประธานบำเพ็ญกุศลพระบรมศพ พระบาทสมเด็จพระปรมินทรมหาภูมิพลอดุลยเดช และถวายภัตตาหารเพลแด่พระพิธีธรรม โอกาสนี้บริษัท ไทยเบฟเวอร์เรจ จำกัด (มหาชน) และภาคีเครือข่าย ประกอบด้วย มูลนิธิสิริวัฒนภักดี บริษัท ทีซีซี โฮลดิ้ง (2519) จำกัด บริษัท เครืออาคเนย์ จำกัด บริษัท ที.ซี.ซี.แลนด์ จำกัด บริษัท เบอร์ลี่ยุคเกอร์ จำกัด (มหาชน) บริษัท บิ๊กซี ซูเปอร์เซ็นเตอร์ (มหาชน) เฟรเซอร์ แอนด์ นีฟ ลิมิเต็ด (สิงคโปร์) (Fraser and Neave Limited Singapore) เฟรอเซอร์ เซ็นเตอร์พ้อยท์ ลิมิเต็ด (สิงคโปร์) (Fraser Center point Limited Singapore) ร่วมเป็นเจ้าภาพบำเพ็ญกุศลพระบรมศพคุณหญิงวรรณา สิริวัฒนภักดี รองประธานกรรมการบริษัท ไทยเบฟเวอเรจ จำกัด (มหาชน) เผยถึงความรู้สึกว่า รู้สึกตื้นตันและเป็นครั้งแรกที่ได้พูดถึงความสำนึกในพระมหากรุณาธิคุณที่มีต่อ ในหลวงรัชกาลที่ 9 ผ่านสื่อมวลชน เพราะปกติจะเก็บไว้ในใจ แต่พูดไปก็ขนลุกไป เพราะความสำนึกในพระมหากรุณาธิคุณของพระองค์ท่านนั้น ส่วนตัวยากที่จะพรรณนาออกมา แต่เราประชาชนคนหนึ่ง ต้องปฏิบัติตามในสิ่งที่พระองค์ทรงสั่งสอน หากสามารถทำตามได้เท่าไร ก็จะถือเป็นบุญมากเท่านั้น ครอบครัวสิริวัฒนภักดีโชคดีที่มีโอกาสเข้าเฝ้าฯ ในหลวงรัชกาลที่ 9 หากวันไหนได้เข้าเฝ้าฯถึงแม้งานจะยุ่งแค่ไหน ลูกทุกคนจะยกเลิกงานทั้งหมดเพื่อไปเข้าเฝ้าฯ ในเดือน เม.ย. ครอบครัวสิริวัฒน–ภักดี จะขอร่วมเป็นเจ้าภาพในการบำเพ็ญกุศลพิธีกงเต็กถวายแด่พระบาทสมเด็จพระปรมินทรมหาภูมิพลอดุลยเดช,ต่อมาเวลา 11.45 น. ที่กองอำนวยการร่วมรักษา ความสงบเรียบร้อยบริเวณโดยรอบพระบรมมหาราชวัง (กอร.รส.) พล.ต.ธานี ฉุยฉาย ที่ปรึกษาแม่ทัพภาคที่ 1 กล่าวภายหลังการประชุม กอร.รส. ว่า หลังจากครบ 100 วัน การสวรรคตของในหลวงรัชกาลที่ 9 ในพื้นที่สนามหลวงจะไม่มีการประกอบอาหาร แต่จะนำอาหารที่ปรุงจากพื้นที่ที่อยู่ใกล้เคียง เข้ามาแจกประชาชนแทน เนื่องจากหากมีประชาชนเดินทางมาถวายสักการะพระบรมศพจำนวนมาก จนท้ายแถวล้นจนเต็มพื้นที่รอบนอกสนามหลวงฝั่งทิศใต้ เจ้าหน้าที่จะให้คิวต่อแถวมาที่บริเวณรอบนอกสนามหลวงฝั่งทิศเหนือ และเจ้าหน้าที่ก็จะทำความสะอาดได้ทุกซอกทุกมุม ลดปัญหาน้ำเน่าเสียที่เกิดจากการทำอาหาร แล้วขังอยู่ใต้ต้นมะขามจนเกือบตายอยู่หลายต้น สำหรับพื้นที่ประกอบอาหารแห่งใหม่ สำนักงานเขตพระนครจะเป็นผู้จัดหา โดยมีสำนักอนามัยคอยตรวจความสะอาดเหมือนเดิม,พล.ต.ธานีกล่าวอีกว่า ตั้งแต่วันที่ 22 ม.ค. กระทรวงต่างๆทั้ง 17 กระทรวง จะเข้ามาช่วยเป็นจิตอาสาในการประกอบอาหารเลี้ยง โดยแต่ละเดือนจะมี 3 กระทรวงที่เข้ามารับผิดชอบ มีข้าราชการเป็นทีมงานหลักช่วยแจกอาหาร นโยบายของ พล.อ.ประยุทธ์ จันทร์โอชา นายกรัฐมนตรี เน้นการทำอาหารในแบบเมนูที่ทานง่ายไม่ต้องมีเครื่องปรุง เช่น ข้าวไข่เจียว ข้าวไก่กระเทียม ใส่ในภาชนะที่เป็นจานหรือถ้วยกระดาษ เพื่อลดปริมาณขยะจากเศษอาหาร ส่วนการแจกอาหารจะเน้นแจกประชาชนในเต็นท์รอคอย ก-ซ ร้อยละ 80 ที่เหลือจะเป็นการแจกอาหารให้บุคคลรอบนอกสนามหลวง เพราะแต่ละวันมีประชาชนเข้าพื้นที่สนามหลวงกว่า 100,000 คน แต่เป็นประชาชนที่เข้ามาถวายสักการะเพียง 40,000-50,000 คน จึงอยากลดการแจกอาหารในส่วนผู้ไม่เกี่ยวข้องนี้,เวลา 13.00 น. ผู้บริหาร ผู้จัดละคร และนักแสดงจากสถานีโทรทัศน์ไทยทีวีสีช่อง 3 มี วิบูลย์ ลีรัตนขจร กอบสุข จารุจินดา หลุยส์ สก๊อต ต่อ-ธนภพ ลีรัตนขจร นำปฏิทินข่าวปี 2560 มาแจกประชาชนที่มาถวายสักการะพระบรมศพ ที่บริเวณเต็นท์พักคอยถนนหน้าพระธาตุ โดยปฏิทินดังกล่าวได้อัญเชิญพระบรมราโชวาทของพระบาทสมเด็จพระปรมินทรมหาภูมิพลอดุลยเดช ที่พระราชทานแก่พสกนิกรชาวไทยในหลายๆโอกาส มาจัดพิมพ์ในทุกหน้าของทุกเดือน นอกจากนี้ ในปฏิทินยังมีพระบรมสาทิสลักษณ์ที่สร้างขึ้นด้วยเทคนิคดิจิทัลเพนติ้งอีกด้วย นายวิบูลย์ ลีรัตนขจร ผู้บริหารเซิร์ช เอ็นเตอร์เทนเม้นท์ กล่าวว่า พวกเราในนามของไทยทีวีสีช่อง 3 อยากมอบปฏิทินครอบครัวข่าว 2560 ให้กับประชาชน เพื่อให้ผู้ที่ได้รับได้นำคำสอนของพระองค์มาใช้ในการน้อมนำการดำเนินชีวิตต่อไป,เวลา 16.30 น. นายธนินทร์ เจียรวนนท์ ประธานกรรมการและประธานคณะผู้บริหารเครือเจริญโภคภัณฑ์ เป็นประธานบำเพ็ญกุศลพระบรมศพ พระบาทสมเด็จพระปรมินทรมหาภูมิพลอดุลยเดช มีบริษัท เครือเจริญโภคภัณฑ์ จำกัด บริษัท เจริญโภคภัณฑ์อาหาร จำกัด (มหาชน) บริษัท ซีพีออลล์ จำกัด (มหาชน) บริษัท ซี.พี.อินเตอร์เทรด จำกัด บริษัท เจียไต๋ จำกัด บริษัท ทรูคอร์ปอเรชั่น จำกัด (มหาชน) บริษัท ทรูวิชั่นกรุ๊ป จำกัด กลุ่มบริษัทดีที และบริษัทเชลล์ฮัท เอ็นเตอร์เทนเม้นท์ จำกัด โรงเรียนนานาชาติคอนคอร์เดียน เป็นเจ้าภาพร่วมบำเพ็ญกุศลพระบรมศพ และในเวลา 19.00 น. บริษัท เมืองไทย ประกันภัย จำกัด (มหาชน) บริษัท เมืองไทยประกัน ชีวิต จำกัด (มหาชน) แอร์เมส ประเทศไทย บริษัท รุ่งเรืองอุตสาหกรรม จำกัด ร่วมเป็นเจ้าภาพบำเพ็ญกุศลพระบรมศพ พระบาทสมเด็จพระปรมินทรมหาภูมิพลอดุลยเดช,นายศุภชัย เจียรวนนท์ กรรมการผู้จัดการใหญ่ และประธานคณะผู้บริหาร บริษัท ทรู คอร์ปอเรชั่น จำกัด (มหาชน) กล่าวภายหลังร่วมเป็นประธานในพิธีบำเพ็ญพระราชกุศลพระบรมศพว่า ตลอด 70 ปีที่พระองค์ทรงครองราชย์ ทำให้ประเทศไทยมีความร่มเย็นเป็นสุข มีความเจริญรุ่งเรือง คนไทยได้มีแผ่นดินที่น่าอยู่ที่สุด ทำให้เครือเจริญโภคภัณฑ์เองงอกเงยจากความเป็นบริษัทไทยในแผ่นดินไทย ถ้าไม่มีพระองค์ท่าน เราก็จะไม่มีความเจริญผาสุกแบบนี้ ทั้งบริษัทและประเทศของเรา เป็นความปลาบปลื้ม เชื่อว่าพระองค์ไม่ได้ไปไหน แต่ทรงสถิตอยู่ในใจของคนไทย และจะอยู่ในคุณค่า วัฒนธรรมอันดีงามสืบต่อไป,นางนวลพรรณ ล่ำซำ กรรมการผู้จัดการและ บริษัทเมืองไทยประกันภัย จำกัด (มหาชน) กล่าวว่า ตัวเองได้เกิดมาใน พ.ศ.2509 เกิดในรัชกาลที่ 9 ได้อยู่มาอย่างร่มเย็นเป็นสุขโดยตลอด ในวันที่ 13 ต.ค. เป็นความวิปโยคเปลี่ยนผ่านครั้งยิ่งใหญ่ สร้างความเศร้าสลดเสียใจฝังอยู่ในจิตใจของคนไทย ขณะนี้ยังไม่สามารถทำใจได้ เชื่อว่าจากนี้คนไทยหลายคนจะเดินตามพระราชปณิธานทรงสอนให้เป็นคนดี เศรษฐกิจพอเพียง มีหลายองค์กร บริษัท ครอบครัวนำไปใช้ในการดำเนินชีวิต,นางนวลพรรณกล่าวเพิ่มเติมว่า รู้สึกปลาบปลื้ม ตื้นตันใจที่ทางองค์กรได้เป็นเจ้าภาพร่วมในวันแรก ทั้งผู้บริหารและพนักงานต่างเตรียมตัวกันเป็นอย่างดี ทุกคนอยากมีโอกาสได้เข้ามากราบพระบรมศพ แต่ด้วยพื้นที่จำกัดจึงต้องมีการจับสลากกันมา เพื่อได้ร่วมในพิธีที่จะเป็นวันจดจำไปตลอด นับจากนี้จะสานต่อพระราชปณิธานของพระองค์ด้วยการเป็นคนดี เพราะพระองค์ทรงงานเพื่อคนไทยมาเป็นเวลานาน จากที่เคยได้ทำงานเพื่อสังคมอยู่บ้างแล้วแม้เป็นเพียงคนตัวเล็กๆ หากมีอะไรจะช่วยเหลือสังคมได้ก็จะทำให้มากขึ้น และจะดำเนินตามรอยเบื้องพระยุคลบาท อีกทั้งมีสมเด็จพระเจ้าอยู่หัวทรงเป็นหลักชัยมิ่งขวัญน้อมรำลึกในพระมหากรุณาธิคุณในพระองค์ด้วย,วันเดียวกัน สำนักพระราชวังแจ้งหมาย กำหนดการพระราชพิธีทรงบำเพ็ญพระราชกุศลสตมวารถวายพระบรมศพ พระบาทสมเด็จพระ ปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง วันที่ 20-21 มกราคม พุทธศักราช 2560 มีดังนี้,วันศุกร์ที่ 20 ม.ค. สมเด็จพระเจ้าอยู่หัวเสด็จยังพระที่นั่งดุสิตมหาปราสาท ทรงวางพวงมาลา พระสงฆ์ 30 รูป สวดพระพุทธมนต์ เทศน์ สวดธรรมคาถา สดัปกรณ์ พระพิธีธรรมสวดพระอภิธรรม การแต่งกายเต็มยศ ไว้ทุกข์ สายสะพายจุลจอมเกล้า หรือสายสะพายช้างเผือก วันเสาร์ที่ 21 ม.ค. เวลา 10.30 น. สมเด็จพระเจ้าอยู่หัวเสด็จยังพระที่นั่งดุสิตมหาปราสาท ในพระบรมมหาราชวัง พระสงฆ์ 30 รูป ถวายพระพร พระรับพระราชทานฉัน เทศน์ สวดธรรมคาถา พระสงฆ์ 89 รูป สวดมาติกา สดัปกรณ์ การแต่งกายครึ่งยศไว้ทุกข์,ทั้งนี้ เนื่องในการพระราชพิธีทรงบำเพ็ญ พระราชกุศลสตมวาร (100 วัน) ในวันที่ 20-21 มกราคม 2560 สำนักพระราชวังแจ้งข่าวว่า จะปิดการจำหน่ายบัตรเข้าชมพระบรมมหาราชวัง สำหรับนักท่องเที่ยว และงดการเข้าถวายสักการะพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง เป็นเวลา 2 วัน และเปิดให้เข้าถวายสักการะพระ บรมศพได้ตามปกติต่อไป ในวันที่ 22 มกราคม 2560,นอกจากนี้ สำนักพระราชวังยังแจ้งด้วยว่า เมื่อวันที่ 12 ม.ค. มีพสกนิกรเดินทางมาถวายสักการะพระบรมศพ จำนวนทั้งสิ้น 45,433 คน หากนับตั้งแต่เปิดให้ราษฎรถวายสักการะพระบรมศพ ตั้งแต่วันที่ 29 ต.ค.รวม 73 วัน มีประชาชนเดินทางมาแสดงความอาลัยและถวายสักการะพระบรมศพรวม 3,169,554 คน ยอดเงินที่ประชาชนถวายเพื่อสมทบบำเพ็ญพระราชกุศล จำนวนทั้งสิ้น 4,391,681.59 บาท รวม 260,074,246.84 บาท,นายวิเชียร จันทรโณทัย ผวจ.นครราชสีมา เปิดเผยว่า จ.นครราชสีมา เตรียมประกอบพิธีบำเพ็ญกุศลสตมวาร (100 วัน) เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช วันที่ 21 ม.ค. ในช่วงเช้าจะมีพิธีทำบุญตักบาตรพระสงฆ์ 890 รูป บริเวณสวนน้ำ บุ่งตาหลั่วเฉลิมพระเกียรติ รัชกาลที่ ๙ ค่ายสุรนารี อ.เมืองนครราชสีมา กำหนดจุดตักบาตรออกเป็น9 จุด คาดว่าจะมีประชาชนมาร่วมตักบาตรไม่น้อยกว่า 5 พันคน ส่วนช่วงเย็นจะมีการแสดงเพลงพระราชนิพนธ์จากวงซิมโฟนี โรงเรียนสุรนารีวิทยา การแสดงเส้นแสง สี กลางลำน้ำ และพิธีจุดไฟกลางน้ำเพื่อแสดงความอาลัย ส่วนที่ห้องประชุมเปรม ติณสูลานนท์ ศาลากลางจังหวัดนครราชสีมา จะมีพิธีแสดงพระธรรมเทศนา พิธีบำเพ็ญกุศลสวดพระพุทธมนต์ และพิธีบำเพ็ญกุศลสวดพระอภิธรรมเพื่อถวายเป็นพระราชกุศล
สมเด็จพระเจ้าอยู่หัวทรง พระกรุณาโปรดเกล้าฯพระราชทานพระราชานุญาตให้ องค์กรภาคเอกชนร่วมเป็นเจ้าภาพบำเพ็ญกุศลพระบรมศพ พระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง
สักการะพระบรมศพ,ในหลวงรัชกาลที่ 9,พระบรมมหาราชวัง,เอกชนเป็นเจ้าภาพ,ข่าวหน้า1